गुनहगारों को देने सहारा, आज चरनी में आया तारनहारा
चर्चमें मिडनाइट प्रेयर के बाद शुक्रवार सुबह क्रिसमस के मौके पर प्रभु यीशु के आगमन की खुशियां मनाई गई। क्रिसमस सेलिब्रेशन किया गया। मसीह समाज में खुशी का माहौल बना रहा। सुबह चर्चों में विशेष प्रार्थना सभाएं की गई। समाज के लोग चर्चांे में परिवार सहित पहुंचे और प्रभु यीशु को याद किया। बाइबल के पाठों से समाजबंधुओं ने देश में अमन-चैन की प्रार्थना की। ...गुनहगारों को देने सहारा, आज चरनी में आया तारनहारा..., तेरा हो अभिषेक अमन के राजकुमार... राजा यीशु आया..., राजा यीशु आया... गीत गाए गए।
वहीं शहर में कहीं प्रभु यीशु से जुड़ी झांकियां बनाई तो कहीं घरों को क्रिसमस ट्री से सजाया गया। समाजबंधुओं ने एक दूसरे को गले मिलकर क्रिसमस की बधाइयां दी। क्रिसमस केक और विभिन्न प्रकार के उपहारों का बच्चों ने आनंद लिया। सांता ने बच्चों को टॉफियां बांटी। क्रिसमस केक और विभिन्न प्रकार के उपहारों का बच्चों ने आनंद लिया।
सब्जीमंडी सीएनआई चर्च में सुबह 9:30 बजे मुख्य प्रेयर हुई। फादर अमित श्रेष्ठ ने प्रभु यीशु के जन्म का वर्णन किया। उन्होंने कहा कि प्रभु यीशु का जन्म हर प्राणी की भलाई के लिए हुआ है। सब्जीमंडी सीएनआई चर्च के सदस्य संदीप पॉल ने बताया कि 31 दिसंबर रात 11:30 बजे मिड नाइट सर्विस हाेगी। नए साल में एक जनवरी सुबह 9:30 बजे चर्च में विशेष प्रार्थनाएं होगी। वहीं दूसरी तरफ शहर के भीमंगजमंडी स्थित संत जोजफ रोमन कैथोलिक चर्च में भी विशेष प्रार्थना हुई।
स्टेशन स्थित चर्च में सजाई गईं झांकी।
सब्जी मंडी स्थित चर्च में प्रार्थना करवाते फादर उपस्थित लोग। वहीं, लोगों ने मोमबत्ती जलाकर प्रेयर किया।
hin_Deva hin_Deva hin_Deva hin_Deva awa_Deva hin_Deva